3. ΑΝΑΓΚ. ΝΟΜΟΣ 810 της 29/29 Σεπτ. 1948 Περί συγκεντρώσεως φορολογικών στοιχείων Εκωδικοποιήθη κατ' αρχήν δια του Β.Δ. της 7/7 Φεβρ. 1952 και εκ νέου δια του Β.Δ. της 27 Απρ./5 Μαΐου 1956. Διετηρήθησαν εν τούτοις εν ισχύϊ αι κατωτέρω παρατιθέμεναι διατάξεις. Άρθρον 7 1.Δια Β. Διαταγμάτων, εκδιδομένων επί τη προτάσει του Υπουργού των Οικονομικών, δύναται να ορίζηται ότι κατά τον προσδιορισμόν των εις φόρον υποκειμένων κερδών των υποχρέων δεν αναγνωρίζονται προς έκπτωσιν αι πληρωμαί δια την αγοράν αγαθών δια μισθούς, ημερομίσθια, τόκους, ενοίκια, έξοδα βιομηχανοποιήσεως και εν γένει λοιπά πάσης φύσεως έξοδα ή πληρωμάς, εφ' όσον αύται υπερβαίνουσαι το υπό των αυτών Β.Δ/των οριζόμενον ποσόν δεν ενηργήθησαν δι' επιταγής. "4.Δι' αποφάσεων του Υπουργού των Οικονομικών, δημοσιευομένων δια της Εφημερίδος της Κυβερνήσεως δύναται α)να θεσπισθή γενικόν φορολογικόν μητρώον, φορολογικόν βιβλιάριον και ταυτότης δι' όλους τους φορολογουμένους της Χώρας, καθοριζομένων και των λεπτομερειών της εφαρμογής των, β)να ορίζωνται τα δημόσια ή ιδιωτικά έγγραφα εις τα οποία θα αναγράφεται ο αριθμός του φορολογικού μητρώου των συναλλασσομένων και γ)αι πράξεις δια τας οποίας είναι απαραίτητος η επίδειξις του φορολογικού βιβλιαρίου ή της ταυτότητος". Η παρ. 4 προσετέθη υπό του άρθρ. 9 παρ. 3 Ν.Δ. 1211/1949. Άρθρ.9.-"3.Οι παραβάται των διατάξεων του Κώδικος φορολογίας καθαρών προσόδων, του φόρου κύκλου εργασιών, του Κώδικος περί τελών χαρτοσήμου και των λοιπών αμέσων και εμμέσων φόρων, εκτός των άλλων ποινών, δύναται να αναγραφώσιν εις τον πίνακα φοροκαταχραστών (Α) ή εις τον πίνακα συνεργών φοροκαταχρήσεων (Β). Εις τον Α' πίνακα εγγράφεται:α)ο παραλειπων σχετικάς εγγραφάς και ο ενεργών ανακριβείς εγγραφάς εις τα βιβλία του, δι' ων αυξάνονται ή ελαττούνται αι δαπάναι ή τα έσοδά του, β)ο αποκρύπτων ποσότητας αγαθών εκ της απογραφής, γ)ο εκδίδων τιμολόγια, φορτωτικάς κλπ. με ψευδές ποσόν εσόδων ή δαπανών, δ)ο μη εκδίδων τιμολόγια χονδρικής αγοράς αγροτικών προϊόντων, τιμολόγια χονδρικής πωλήσεως αγαθών, φορτωτικάς κλπ. και μη εγγράφων τα εκ τούτων έσοδα και δαπάνας εις τα βιβλία του και ε)ο μη επιδώσας φορολογικήν δήλωσιν και ο επιδώσας ανακριβή τοιαύτην. Εις τον Β' πίνακα εγγράφεται:α)ο αναγράφων ψευδές ονοματεπώνυμον και διεύθυνσιν του αγοραστού ή του πωλητού εις τα τιμολόγια, ή του αποστολέως και του παραλήπτου εις φορτωτικάς, β)ο αναγράφων εις τα βιβλία του το ακριβές ποσόν των εσόδων και δαπανών του μη εκδίδων όμως τιμολόγια χονδρικής πωλήσεως ή αγοράς, φορτωτικάς, αποθηκευτήρια, εκκαθαρίσεις, γ)ο αποδεχόμενος να εμφανισθή ως μέτοχος αντί του πραγματικού κυρίου των μετοχών, δ)ο προπαρασκευάζων ή συντάσσων ανακριβή στοιχεία ή βιβλία, ή παραλείπων την κατάρτισιν αυτών ή βοηθών τοιαύτας ενεργείας του υποχρέου δια την διαφυγήν των φορολογιών εν όλω ή  εν  μέρει και ε)τα φυσικά πρόσωπα,  τα οποία ως  δημό(Αντί της σελ. 157(γ) Σελ. 79(α) 324-013 Βιβλία και Φορολογικά Στοιχεία 27.Β.δ.1-3 σιοι ή τραπεζικοί υπάλληλοι κλπ. δεν εφήρμοσον κατά των υποχρέων τας κυρώσεις της παρ. 5 του παρόντος άρθρου. "4.Η εγγραφή εις τον πίνακα ενεργείται δι' αποφάσεως της Εκδικαστικής Επιτροπής Εφέσεων Αθηνών, ήτις εκδίδεται ακολουθουμένης της ενώπιόν της διαδικασίας εκδικάσεως εφέσεων, μετ' αίτησιν του Υπουργού των Οικονομικών κοινοποιουμένην δια δημοσίου οργάνου εις τον παραβάτην. Δια την εκδίκασιν της αιτήσεως δεν απαιτείται καταβολή παραβόλων, δικαστικών δαπανών κλπ. "5.Από του μηνός του αμέσως επομένου της δημοσιεύσεως της αποφάσεως και ανακοινώσεώς της δια του ημερησίου τύπου, ο εγγραφείς εις τους πίνακας στερείται, επί δώδεκα μήνας ο του Α' πίνακος και επί εξ μήνας ο του Β' πίνακος, του δικαιώματος α)της καταβολής των φόρων καθαρών προσόδων εις δόσεις, καθισταμένων αυτοδικαίως όλων των δόσεων ληξιπροθέσμων και απαιτητών, β)της ενεργείας εισαγωγών δια κρατικού συναλλάγματος, κλήριγκ, διμερών συμβάσεων, ιδιωτικής ανταλλαγής, ιδίου συναλλάγματος, ανακαλουμένων αυτοδικαίως των αδειών, δι' ας δεν ηνοίχθησαν αι σχετικαί πιστώσεις, γ)του δανεισμού, υφ' οιανδήποτε μορφήν εξ όλων των τραπεζών, αναζητουμένου αμέσως παντός δανεισμένου ποσού, δ)της λήψεως πρώτων υλών εκ του Υπουργείου Εφοδιασμού και Διανομών ή ετέρας υπηρεσίας, ε)της συμμετοχής εις δημοπρασίας αγοράς αγαθών εκ του Δημοσίου και των νομικών προσώπων δημοσίου δικαίου ή οργανισμών ή πωλήσεως αγαθών προς τα πρόσωπα ταύτα, ς)του ταξειδίου του εις το εξωτερικόν". Άρθρ.10.-1.Δια Β.Δ/των εκδιδομένων, προτάσει του Υπουργού των Οικονομικών, δύναται να τροποποιώνται και να καθορίζωνται, κατά τρόπον διάφορον του κρατούντος τα στοιχεία, τα έγγραφα και εν γένει το σύστημα της βεβαιώσεως και εισπράξεως των υπέρ του Δημοσίου φόρων, επί τω σκοπώ της απλουστεύσεως και βελτιώσεως της τεχνικής της βεβαιώσεως κλπ. 2.Δια Β.Δ/των εκδιδομένων προτάσει του Υπουργού των Οικονομικών και του αρμοδίου Υπουργού δύναται να τροποποιώνται και να καθορίζωνται, κατά τρόπον διάφορον του κρατούντος, τα στοιχεία, τα έγγραφα και εν γένει το σύστημα της βεβαιώσεως και εισπράξεως των υπέρ τρίτων φόρων επί τω σκοπώ της απλουστεύσεως και βελτιώσεως της τεχνικής της βεβαιώσεως κλπ. Σελ. 80(α) 324-014 